[{"text_idx": "#000005", "text": "Mae myfyrwyr yng Ngholegau\u2019r Drenewydd a Bannau Brycheiniog (rhan o Grw\u0302p Colegau NPTC) yn dathlu ar o\u0302l cyflawni canlyniadau gwych yn eu Diploma\u0302u Cenedlaethol Estynedig BTEC. Mae llawer wedi sicrhau lleoedd mewn prifysgolion ac wedi cael y cymwysterau i ennill eu swyddi delfrydol ar o\u0302l llwyddo i sicrhau\u2019r graddau yr oedd eu hangen arnynt."}, {"text_idx": "#000007", "text": "Mae cymwysterau yn gofyn am ymrwymiad ac ymroddiad, ac maent yn seiliedig ar brofiad ymarferol a gwaith cwrs."}, {"text_idx": "#000008", "text": "Ar draws y Grw\u0302p, enillodd 90 o fyfyrwyr raddau rhagoriaeth driphlyg yn y cymwysterau Diploma Cenedlaethol Estynedig, gyda 28 o fyfyrwyr yn cyflawni\u2019r proffil graddau uchaf posibl, sef D* D* D*. At hynny, llwyddodd mwy na 266 o fyfyrwyr yn eu Tystysgrif Her Sgiliau Cymhwyster Bagloriaeth Cymru a\u0302 chyfradd lwyddo eithriadol o 94%. Ar gyfer y 13eg flwyddyn yn olynol, cyflawnodd myfyrwyr oedd yn sefyll eu Safon Uwch (Coleg Castell-nedd) gyfradd lwyddo o 99 y cant."}, {"text_idx": "#000010", "text": "Bu rhai o\u2019r myfyrwyr hynny yn o\u0302l i\u2019r Coleg i gasglu eu cymwysterau a dathlu eu llwyddiant ac maent yn cynnwys:"}, {"text_idx": "#000013", "text": "Coral Jenkins: D*D*D*- mae Coral yn gyn-fyfyriwr Lefel 2 sydd wedi gweithio mor galed i gyflawni ei chymhwyster Lefel 3 gyda\u2019r graddau uchaf. Mae hi wedi cael ei derbyn i Brifysgol De Cymru i astudio ar gyfer gradd mewn Bydwreigiaeth."}, {"text_idx": "#000026", "text": "Rhiannon Mills D*D*D*- cafodd ei phen-blwydd yn 18 oed ym mis Gorffennaf. Mae hi yng nghamau cynnar gwneud cais ar gyfer yr orsaf da\u0302n wrth gefn ym Machynlleth. Mae hi\u2019n mynd i barhau a\u0302\u2019u hastudiaethau gyda\u2019r Brifysgol Agored yn dechrau yn ddiweddarach eleni a\u2019i nod yw ymuno a\u0302\u2019r Heddlu."}, {"text_idx": "#000027", "text": "Brandon Pratten: D*D*D*- o\u2019r Drenewydd, yn cymryd blwyddyn i ffwrdd ac yna\u2019n mynd ymlaen i astudio ym Mhrifysgol Abertawe."}, {"text_idx": "#000028", "text": "Anthony Andrews: D*D*D*- o Aberhonddu. Golyga hyn fod Anthony nawr yn gadael y Coleg gyda gradd gyffredinol o ragoriaeth driphlyg serennog, a bydd yn mynd ymlaen i astudio am radd mewn Technoleg Cerddoriaeth."}, {"text_idx": "#000029", "text": "Nid Anthony yw\u2019r unig fyfyriwr i fwynhau llwyddiant. Mae\u2019r holl fyfyrwyr wedi cwblhau eu cyrsiau gyda chanlyniadau rhagorol."}, {"text_idx": "#000030", "text": "Bydd rhai yn aros i barhau a\u0302\u2019u hastudiaethau yng Ngholeg Bannau Brycheiniog, gydag eraill yn symud ymhellach i ffwrdd i astudio ar lefel Addysg Uwch."}, {"text_idx": "#000031", "text": "We pride ourselves on offering an excellent user experience for our customers and clients when partaking in a part-time or professional training course with us.\nA few words from our clients & customers\nIf you would like further information on how the Business Development Unit can upskill you or your business, please contact us by clicking the below button to arrange a visit from our Business Engagement Advisors.\nClick here to book a visit"}, {"text_idx": "#000032", "text": "We pride ourselves on offering an excellent user experience for our customers and clients when partaking in a part-time or professional training course with us."}]